**FIȘĂ DE LUCRU**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de zece puncte.**

**Citeşte următorul fragment:**

Drept este, zău, că am fost născut numai pentru nenorociri. Că n-am nimerit niciodată bobul din plăcintă, că la rișcă am greşit totdeauna, că felia de pâine mi-a căzut totdeauna din mâna pe partea unsă cu unt, despre toate necazurile astea nu mai vorbesc. Dar nu-i oare o fatalitate cumplită ca atunci când în sfârşit am ajuns şi eu student, a trebuit să fiu şi să rămân un biet pârlit? Mă îmbrac eu vreodată cu o haină nouă fără să mi-o pătez imediat cu grăsime, sau să mi-o rup într-un cui? Salut eu vreodată un consilier sau o cucoană fără să-mi zvârl pălăria cât colo, sau fără să alunec şi să mă împiedic de-i mai mare ruşinea?

N-am păţit-o oare la fel în ziua aceea de târg, la Halle, când am cheltuit câţiva groseni pe oale sparte şi asta numai fiindcă dracul mă îndeamnă mereu să merg tot de-a dreptul înainte ca lamingii? Am ajuns eu vreodată la timp la şcoală sau oriunde eram trimis? Nu-mi slujea cu nimic că ieşeam de acasă cu o jumătate de ceas mai devreme şi stam în fața uşii cu mâna pe clanţă la ora exactă, pentru ca deodată Satana îmi varsă un lighean de apă în cap sau mă făcea să mă lovesc de careva care tocmai ieşea din casă, aşa încât intram în tot felul de încurcături şi întârziam totdeauna.

Ah! Ah! Unde sunteţi, frumoase visuri de fericire viitoare, când credeam că am să pot ajunge aici măcar secretar intim? Dar oare steaua mea cea rea nu m-a învrăjbit şi cu cei mai buni protectori pe cari i-am avut? Stiu despre consilierul, către care am o recomandaţie, că nu poate suferi părul tăiat scurt; frizerul, cu multă osteneală, îmi fixează la ceafă un sconci minuscul, dar la cea dintâi plecăciune pe care o fac, panglica blestemată se desprinde şi un căţel care tot mi se bagă în picioare aduce ţanţoş consilierului conciul. Eu, speriat, mă reped după el, şi mă răstorn peste masa la care consilierul tocmai lucra luându-şi cafeaua cu lapte, aşa încât ceştile, farturiile, călimara, farfurioara cu nisipelnița de uscat cerneala se răstoarnă şi un val de cafea şi de cerneală se împrăştie peste raportul scris proaspăt. „Eşti nebun, domnule! Urlă consilierul furios şi mă da pe usă afară… La ce-mi slujeşte că directorul Paulmann a făgăduit că-mi găseşte post de copist? Steaua mea cea rea care mă urmăreşte mereu are să se opună cu siguranţă. Şi astăzi chiar?… Voiam şi eu să serbez în linişte ziua asta, voiam şi eu să petrec putin.

**(E.T.A. Hoffmann, *Urciorul de aur*)**

1. A. Scrie pe foaia de examen, în enunțuri, răspunsul la fiecare dintre următoarele cerințe cu privire la textul dat.
2. 1. Indică sensul din text al secvenței *în sfârșit.* **1 punct**
3. 2. Menționează două trăsături morale ale studentului, utilizând informaţiile din textul dat. **2 puncte**
4. 3. Precizează, care este cauza pentru care consilierul se supără pe tânăr, justificându-ți răspunsul cu o secvență semnificativă din textul dat. **2 puncte**
5. 4. Precizează ce post îi promite directorul Paulmann tânărului student. **2 puncte**
6. 5. Prezintă, în 30 – 50 de cuvinte, motivele pentru care studentul se consideră fără noroc, aşa cum reiese din textul dat. **2 puncte**

**BAREM DE EVALUARE ŞI DE NOTARE**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de** **zece puncte.**

**1**. indicarea sensului din text al secvenței date (de exemplu: sensul secvenței este *în cele din urmă/ în fine/.*) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte  **1 punct**

**2**. menționarea a două trăsături morale ale studentului (de exemplu: ghinionist, neîndemânatic etc.) – 0,5 puncte + 0,5 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte **2 puncte**

**3**. precizarea cauzei pentru care consilierul se supără pe tânăr (varsă cafeaua peste raport) – 1 punct; justificarea răspunsului cu o secvență semnificativă din text (de exemplu*: mă reped după el, şi mă răstorn peste masa la care consilierul tocmai lucra luându-şi cafeaua cu lapte, aşa încât ceştile, farturiile, călimara, farfurioara cu nisipelnița de uscat cerneala se răstoarnă şi un val de cafea şi de cerneală se împrăştie peste raportul scris proaspăt*;) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **2 puncte**

**4**. precizarea postului pe care directorul Paulmann îl promite tânărului student (de exemplu: directorul Paulmann a făgăduit că-mi găseşte post de copist etc.) – 1 punct; explicare nuanțată – 0,5 puncte/încercare de explicare – 0,25 puncte; formularea răspunsului în enunț – 0,5 puncte; corectitudinea exprimării, respectarea normelor de ortografie și de punctuație – 0,5 puncte

**2 puncte**

**5**. prezentarea motivelor pentru care studentul se consideră fără noroc, așa cum reiese din textul dat: precizarea motivelor (de exemplu: *n-am nimerit niciodată bobul din plăcintă, că la rișcă am greşit totdeauna, că felia de pâine mi-a căzut totdeauna din mâna pe partea unsă cu unt, despre toate necazurile astea nu mai vorbesc* etc.) – 1 punct; prezentare adecvată şi nuanţată – 0,5 puncte/ încercare de prezentare – 0,25 puncte **1 punct**

1. – respectarea precizării privind numărul de cuvinte – 0,5 puncte; corectitudinea exprimării, respectarea normelor de ortografie și de punctuație – 0,5 puncte **1 punct**